Slaverne+betydning

Kilde: Knud Helles, Romerriget. Side 34-37

Når Rom havde erobret et land eller område, blev nogle af indbyggerne taget som slaver. I Rom blev de solgt videre til slaveholderne. Slaverne lavede næsten al erhvervsarbejdet; landbrug, minearbejde og håndværk blev alt sammen udført af slaver (i hvert fald det meste af det). På slaveholdernes gårde lavede slaverne også alting. Der kunne være 100 slaver på en rig gård. De var regnskabsførere, varmemestre, tjenere, opvaskere, indkøbere, bude, staldmestre, lærere, skuespillere, bærestolsbærere, skrivere, oplæsere og bibliotekarer. En del af krigsfangerne blev ejet af den romerske stat, og brugt til at bygge veje, broer, vandledninger og templer. Gladiatorerne var en særlig gruppe af slaver, der blev trænet i forskellige kampsport, og sat til at kæmpe for at underholde romerne. Tilskuerne fik lov til at bestemme om de skulle leve eller ej.
 * Slavernes betydning**

Slaverne blev anbragt i små rum, for eksempel kældre, og lænket til hinanden. Ejeren bestemte fuldstændigt over slaverne. Han bestemte om de skulle leve eller dø, han kunne pine dem som han ville, og når de blev gamle eller syge kunne han bare jage dem ud af huset eller sælge dem. De fik ikke særlig meget mad, og hvis de arbejdede for dårligt blev de pisket. Slaverne var ofte halvskaldede eller brændemærkede, og havde et halsbånd på med deres herres navn. De havde ikke selv et familienavn, og måtte ikke tale uopfordret. Grunden til at slaverne blev behandlet så dårligt var bl.a. at de var så billige at hvis de døde kunne man bare købe en ny. En romersk forfatter inddeler redskaber sådan her: "Arbejdsværktøjerne er stumme, kvæget er halvstumme og slaverne er talende redskaber." Slaverne havde altså ingen identitet.
 * Slavernes forhold**

Cato var en slaveholder og gammel konsul, og han skrev bl.a. en lærebog i landbrug (De Agri Cultura), hvor han bl.a. gav gode råd til hvordan man behandler sine slaver. Han råder f.eks. slaveholdere til at give sine slaver en tunica og en kappe hvert 2. år, og skriver at de først må give den nyt tøj når de har fået det gamle tilbage, så det kan bruges til lappearbejde.
 * Cato og slaverne**

Plutarch skriver at Cato helst købte unge slaver, der stadig kunne opdrættes og afrettes som føl eller hvalpe. Cato lod også slaverne sove så snart de ikke arbejdede (fordi at en udhvilet slave arbejder bedre end en træt) og han lod også slaverne have et sexliv med udvalgte slavinder for en bestemt pris. Cato behandlede sine slaver forholdsvis godt for sin tid. Mange mente at det skyldtes hans nærighed, idet at han ville have mest muligt ud af sine slaver.

HBO gennemgår hvilken betydning slaverne havde for rom. Godt krydret med scener for deres fantastisk serie ROME. (Engelsk) media type="youtube" key="pwKeq9nWsfI?fs=1" height="385" width="480"

En lidt længere powrpoint gennemgang af betydning af slavernes betydning, samt hvordan man blev til slave.(Engelsk 15 min.) media type="custom" key="6961923"